ഐപിഎല്ലിലൂടെ താരങ്ങള് യുഎഇ സാഹചര്യം മനസിലാക്കുന്നത് ഞങ്ങള്ക്ക് ലോകകപ്പില് സഹായകമാകും: മാര്ക്ക് ബൗച്ചര് ഐപിഎല് കളിക്കുന്ന ദക്ഷിണാഫ്രിക്കന് താരങ്ങള് യുഎഇ സഹചര്യങ്ങളെ കുറിച്ച് മനസിലാക്കുന്നത് ടി 20 ലോകകപ്പില് ദക്ഷിണാഫ്രിക്കയ്ക്ക് സഹായകമാകുമെന്ന് വിശ്വസിക്കുന്നതായി പരിശീലകന് മാര്ക്ക് ബൗച്ചര്. ഐപിഎല്ലില് താരങ്ങള് കൂടുതല് അച്ചടക്കം പാലിച്ചാല് സമയമാകുമ്ബോള് ദക്ഷിണാഫ്രിക്കയ്ക്ക് വേണ്ടി ഉയര്ന്നുവരാന് അവര്ക്ക് കഴിയുമെന്ന് പരിശീലകന് പറഞ്ഞു. ഐപിഎല് കളിക്കുന്ന താരങ്ങളോട് സംസാരിച്ചു. അവര് തീര്ത്തും അച്ചടക്കം പാലിക്കേണ്ടതുണ്ട്, ശരിയായ സമയത്ത് ഒരു സംഘമായി ഉയര്ന്നു വരേണ്ടതുണ്ടെന്ന് അവര് മനസിലാക്കണം എന്ന് മാര്ക്ക് ബൗച്ചര് പറഞ്ഞതായി ഇഎസ്പിഎന് റിപ്പോര്ട്ട് ചെയ്തു. ആ സാഹചര്യങ്ങളില് കളിച്ചു കൊണ്ട് അതിനെ കുറിച്ചുള്ള കൂടുതല് വിവരങ്ങള് നേടുന്നത് വലിയ ഒരു ടൂര്ണമെന്റിന് അവരെ പൂര്ണമായും സജ്ജമാക്കും, അവര് നെറ്റ്സില് കൂടുതല് സമയം ചിലവഴിക്കുകയും സൗകര്യങ്ങള് നന്നായി ഉപയോഗിക്കുകയും ചെയ്താല് അത് ഗുണം ചെയ്യും അദ്ദേഹം പറഞ്ഞു. ബയോ ബബിളില് ഒന്നിലധികം കോവിഡ് കേസുകള് റിപ്പോര്ട്ട് ചെയ്ത കാരണം മേയില് നിര്ത്തിവച്ച ഐപിഎല് സെപ്റ്റംബര് 19 മുതല് ഒക്ടോബര് 15 വരെയാണ് യുഎഇയില് നടക്കുന്നത്. അതിനു ശേഷം ഒക്ടോബര് 17ന് ലോകകപ്പിനും തുടക്കമാകും. ശ്രീലങ്കയ്ക്കെതിരായ ടി 20 പരമ്ബര ദക്ഷിണാഫ്രിക്ക 30 ത്തിന് വിജയിച്ചതിനു പിന്നാലെയാണ് ബൗച്ചറുടെ പരാമര്ശം. നേരത്തെ വെസ്റ്റ് ഇന്ഡീസിനും അയര്ലന്ഡിനും എതിരെയുള്ള പരമ്ബരകളും ദക്ഷിണാഫ്രിക്ക ജയിച്ചിരുന്നു. എന്റെ പാദുകങ്ങള് വിശ്രമിക്കും, ക്രിക്കറ്റിനോടുള്ള സ്നേഹം തുടരും വിരമിക്കല് പ്രഖ്യാപിച്ച് മലിംഗ